Diari Oficial de la Generalitat Valenciana


Sumari del DOGV 5258, del 15-05-2006 (2006/4691)

Notificació a Reinhold Rapp de la sentència 152/2005. Judici verbal número 733/2004.
------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4691


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a Reinhold Rapp de la sentència 152/2005. Judici verbal número 733/2004. [2006/A4691]  
Judici verbal 733/2004.  
Part demandant: Andreu Femenia i Fills, SL.  
Part demandada: Reinhold Rapp.  
En el judici referit, s'ha dictat la resolució que, literalment, és com es diu tot seguit:  
«Sentència número 152/2005  
Dénia, 9 de setembre de 2005  
Francisca Cotillas Moreno, magistrada jutgessa del Jutjat de Primera Instància i Instrucció número 4 de Dénia i partit, ha vist les presents actuacions del judici verbal número 733/2004, que se segueixen a instància d'Andreu Femenia i Fills, SL, representat per la procuradora dels tribunals, Dolores Ortiz Moncho, i assistit pel lletrat Fernando Crespo Salort, contra Reinhold Rapp, declarat en situació processal de rebel·lia, en reclamació d'una quantitat, per l'import de huit-cents quaranta-dos euros (842 €), i pertoca dictar la resolució següent:  
Antecedents de fet:  
1. Andreu Femenia i Fills, SL, a través de la seua representació processal, va presentar una demanda de judici verbal, per a reclamar la quantitat de 842 euros, contra Reinhold Rapp, sobre la base dels fets que hi consten i que es donen per reproduïts i, després d'al·legar els fonaments de dret que va estimar aplicables, va demanar que, amb els tràmits legals previs, es dictara una resolució per la qual es requerira el demandat a fi que, en el termini de 20 dies, pagara a l'actor la quantitat de 842 euros o compareguera i al·legara les raons per les quals s'hi oposava, amb l'advertència que, si no pagava ni hi compareixia efectuant al·legacions, una vegada transcorregut el termini de 20 dies, es dictaria una interlocutòria que despatxaria l'execució per la quantitat deguda més l'interés de mora processal des de la data de la interlocutòria esmentada, i prosseguiria el procediment per l'execució de sentències judicials, amb la imposició de les costes que es produïren.  
2. Que, una vegada admesa a tràmit la demanda, si bé per la via de judici verbal, es van assenyalar el dia i l'hora per a la realització de la vista, que va tindre lloc a la sala d'audiències d'este Jutjat el dia 18 de juliol d'enguany, amb l'assistència de la part actora, i el demandat, Reinhold Rapp, va ser declarat en situació processal de rebel·lia.  
3. Una vegada sa senyoria va obrir l'acte, la part demandant es va afirmar i es va ratificar en l'escrit presentat, sol·licitant rebre el plet a prova, i es van practicar aquelles proves que, proposades per la part actora, van ser declarades pertinents, amb el resultat que consta en un suport apte per a la gravació i reproducció del so i de la imatge. I després de tal pràctica, es va concedir la paraula a la part demandant a fi que, en vista del resultat de les proves practicades, efectuara les conclusions que considerara convenients; i amb això van quedar les actuacions sobre la mesa de sa senyoria per a dictar la resolució oportuna.  
4. Que en la tramitació del present judici s'han observat les prescripcions legals.  
Fonaments de dret:  
1. L'entitat Andreu Femenia i Fills, SL, ha interposat una demanda per a reclamar una quantitat per l'import de 842 euros, que cal substanciar pels tràmits del judici verbal, contra Reinhold Rapp, sobre la base de les relacions comercials mantingudes entre les parts i d'acord amb les quals, la primera, dedicada a la venda de mobiliari i decoració, va subministrar al demandat .amb la comanda prèvia d'este. material per un import de 842 euros que, en el dia de hui, encara no ha sigut pagat i que es reclama mitjançant el present procediment.  
Citat a termini el demandat, no hi va comparéixer, i per això va ser declarat en situació processal de rebel·lia i, vist que la declaració de rebel·lia no equival al sotmetiment, es manté per a la part actora l'obligació d'acreditar els elements de fet que calguen per a l'èxit de la seua pretensió.  
2. Així doncs, de les proves practicades en l'acte de la vista, es dedueix la realitat del deute reclamat, i així es revela no sols dels documents privats aportats amb l'escrit de demanda (propostes de comanda, albarà de lliurament i factura) .documents no impugnats i que, per tant, han de fer prova plena en el procés, de conformitat amb el que disposa l'article 326.1 de la Llei d'Enjudiciament Civil 1/2000., sinó també de la declaració testimonial d'un dels empleats de l'entitat actora, Antonio Oliva Iniesta, qui reconeix els albarans i haver lliurat la mercaderia i afirma que els albarans esmentats van ser firmats pel senyor Rapp.  
Les raons anteriors, per tant, són més que suficients per a estimar íntegrament la demanda formulada per Andreu Femenia i Fills, SL.  
3. Pertoca, així mateix, acordar el pagament dels interessos legals de la quantitat reclamada des del moment de la interpel·lació judicial, ja que la demandada ha incorregut en mora, de conformitat amb el que disposen els articles 1.100, 1.101 i 1.108 del Codi Civil; este últim precepte assenyala que «si l'obligació consisteix en el pagament d'una quantitat de diners, i el deutor incorre en mora, la indemnització de danys i perjudicis, si no hi ha un pacte en contrari, consistirà en el pagament dels interessos convinguts i, si no hi ha conveni, en l'interés legal» i, d'acord amb l'article 576.1 de la Llei d'Enjudiciament Civil 1/2000, les quantitats de diners líquides a què es condemne a pagar en virtut d'una resolució judicial, meritaran des que aquella es dictara, en favor del creditor, un interés anual igual a l'interés legal dels diners incrementat en dos punts.  
4. De conformitat amb el que disposa l'article 394.1 de la Llei d'Enjudiciament Civil, pertoca condemnar Reinhold Rapp a pagar les costes processals produïdes, atés que s'estima íntegrament la demanda formulada contra ell.  
Vistos els articles indicats i la resta de disposicions aplicables amb caràcter general i pertinent.  
Decisió  
Estime la demanda interposada per Andreu Femenia i Fills, SL, contra Reinhold Rapp, sobre la reclamació d'una quantitat per l'import de huit-cents quaranta-dos euros (842 e), i condemne el demandat referit a pagar a la demandant la quantitat esmentada, que haurà d'incrementar-se d'acord amb els interessos previstos legalment des de la data de la interpel·lació judicial, i incrementats en dos punts a partir d'esta resolució i fins a fer-ne el pagament complet; així com a pagar les costes processals produïdes en el present procediment.  
Notifiqueu la present resolució a les parts, fent-los saber que no és ferma, i que contar ella es pot interposar un recurs d'apel·lació en la forma establida en els articles 457 i següents de la Llei d'Enjudiciament Civil, del qual coneixerà l'Audiència Provincial d'Alacant.  
Expediu un testimoniatge de la present sentència, que s'unirà a les presents actuacions, quedant l'original en el llibre de sentències d'este Jutjat.  
Esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, mitjançant la provisió de 27 de març de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana i al tauler d'anuncis del Jutjat, per a dur a terme la diligència de notificació de sentència al demandat rebel.  
Dénia, 27 de març de 2006.. La secretària judicial: Lidiana Anduix Serra.